Egpaar bedrieg kerk glo uit miljoene | Maroela Media
Egpaar bedrieg kerk glo uit miljoene
ŉ Egpaar van Oos-Londen is Dinsdag vasgetrek nadat hulle glo die plaaslike Twaalf Apostels Kerk in Christus uit miljoene rande bedrieg het.
Kapt. Stephen Marais, woordvoerder van die polisie, het gesê Zola Maziyana (46) en sy vrou Zukiswa (38), het Dinsdag in die Oos-Londen-landdroshof verskyn op 53 aanklagte van bedrog en 123 aanklagte van geldwassery.
Die egpaar is omstreeks 07:30 by hul huis in Sunnyridge in hegtenis geneem. Die inhegtenisneming volg op bewerings dat die egpaar R7 miljoen van die kerk se geld gebruik het vir ander doeleindes as waarvoor dit bedoel was.
“Die kerk het die polisie genader om die saak te ondersoek en ná ŉ uitgebreide ondersoek [deur die Oos-Londense Valke] het is ŉ lasbrief vir die egpaar se inhegtenisname uitgereik,” het Marais gesê. Die Valke het ook ŉ hofbevel gekry om beslag te lê op die egpaar se bates en hul bankrekeninge te vries.
Die egpaar sal Woensdag weer in die hof verskyn om vir borgtog aansoek te doen.
NKaap-speaker se man aangekla van 4 moorde
‘Barmhartige Samaritaan-verkragter’ in Kimberley vasgetrek
Deja Moo? 21jaar lank.
Aan vindingrykheid is daar ook nie ‘n tekort in ons land nie.
Om lang vingers te hê.
Nou is die voorste ry stoele leeg.